ISANDA LAUAS
Tere tulemast saatesse!
Mina olen Martti Ojares
ja mu tänane külaline on Andre Tischer.
Tere tulemast! - Tänan kutsumast!
Kohtusime sinuga esimest korda Jeruusalemmas, Iisraelis,
kus elasid 5 aastat.
Kuid räägime pisut su elust enne Iisraeli.
Sellest, kus ja millisesse perre sa sündisid?
Ma sündisin Saksamaal 1976. a.
Kasvasin Frankfurdis usklike peres.
Mu peres oli üks vend ja üks õde.
Mu isa oli müürsepp ja ema oli diakoonia töötegija.
Mul oli tavaline lapsepõlv.
Käisin koolis ja mängisin õues koos teiste lastega.
Ma ei erinenud väga teistest lastest.
Minu suurim hobi on tennis. Mängin seda üsna palju.
Teismeeas elasin uskmatu elu,
kuigi käisin koos vanematega ka koguduses.
Nädalalõppudel olin maailmas. Panin pidu, suitsetasin.
Mängisin ja laulsin ka rockbändis.
Aga tänu Jumalale,
et Ta vabastas mu hiljem neist asjadest.
Mis ajendas sind lahkuma Saksamaalt Iisraeli?
Esimest korda käisin seal siis, kui olin üliõpilane.
Mul on sotsiaalpedagoogi diplom.
Mind huvitasid Iisrael, selle ajalugu ja Piibel.
Mõtlesin, et peaks seal maal ära käima
ja selle maaga rohkem tutvuma.
Aga see periood oli siiski üsna pikk - 5 aastat.
Õpingute ajal olin seal esimesel korral 1 aasta.
Kui õpingud lõpetasin ja diplomi kätte sain,
olin seal pikemalt.
Sinu usuletulek toimus Iisraelis.
Teadsin, et Elohim tähendab heebrea keeles Jumalat.
Teadsin, et Elohim on olemas ja Tal on Poeg.
Tema nimi on Jeshua, mis on algupärane heebrea nimi.
Teadsin, et Jumal on olemas,
aga mu elustiil polnud usklikule kohane.
Kuigi mind ristiti vabakoguduses,
olin nädalalõppudel ikkagi reedeti ja laupäeviti maailmas.
Ja pühapäeva hommikul istusin koguduses.
Arvasin, et olen püha ja selline ongi mu elu.
Aga mu elu polnud usklikule kohane.
Siis hakkasin aru saama, et minu elust on midagi puudu.
Seal polnud mingeid muutusi.
Mul puudus suhe Jeshuaga.
Jeshua järgimine ei paistnud minu elust välja.
Minu puhul ei toimunud Damaskuse juhtumit.
Nagu ütlesin - kasvasin üles usklikus peres.
Minu jaoks oli see rännak, mis viis mind Iisraeli.
Seal toimus mul sügavam usuletulek.
Sa laulsid seal ühes muusikalis, mis oli sisult kristlik.
Ja sa osalesid vist ka seal, kus ülistatakse 24/7. Oli nii?
Jaa oli.
Nagu juba ennist ütlesin, ma tegelesingi muusikaga,
kuid siis tuli pikk paus.
Siiski ei kadunud muusika mu elust kuhugile.
Ülistuse kaudu kogesin selle tähendust,
mis tähendab Elohim'ile - Kuningale, ülistuse toomist,
ja on nii palju enamat, kui vaid lihtsalt laval olla.
Mul on mingil määral kui psalmisti kutsumus.
Jeruusalemm on ju kuninglik linn,
kus olid nii Taavet, Jeshua kui ka tempel.
Nii alustasin Jeruusalemmas palve- ja ülistuskojas ülistusega.
Mängisin ja laulsin seal heebrea laule.
Muusika sai minu jaoks taas elavaks.
Muusika tähtsus su elus uuenes, kui muusika sai uue - nö Jeshua sisu.
See hakkas mõjutama.
Millisena sa koged oma 5-aastast elu Jeruusalemmas?
Nii vaimses mõttes kui selle mõjude osas tervikuna
võrreldes sellega, kui alles läksid Saksamaalt sinna?
No Saksamaal läbisin ma mitmed koolid
ja töötasin automehaanikuna.
Mul on ka sotsiaalpedagoogi diplom ja ma läbisin ka tsiviilteenistuse.
Iisraeli minnes leidsin oma elule ka vaimuliku eesmärgi ja tähenduse.
Olin enne seda külastanud 20 erinevat maad.
Otsisin juba siis mingit eesmärki oma elu jaoks.
Kuid Iisraelis olles muutus mu usk elavamaks,
kuna lugesin Piiblit
ja mõistsin, et ma olen vaimulikult Iisrael;
et mulle kuuluvad tõotused
ja mitmed pühad nagu Lehtmajade püha või sabat.
Piibel avanes mulle Iisraeli kaudu ühel täiesti uuel moel.
Olin sellest huvitatud
ja palvetasin nende asjade eest rohkem,
mispeale mu elus toimusid ka muutused.
Siis aga tuli periood, kus kolisid koos perega Soome.
Jah. Abiellusime 2010. aastal Jeruusalemmas.
Me esimene tütar sündis Petlemmas. Samas linnas, kus Taavetki sündis.
Seal sündis ka Jeshua.
9 aastat tagasi tulime sealt koos perega Soome.
Teine tütar sündis Savonlinnas.
Jeruusalemmas olles osalesid ka teenimistöös
aidates raskes olukorras olevaid inimesi.
Mida see töö endast täpsemalt kujutas?
Alguses oli mul vabatahtlik töö.
Hoolitsesin autismi põdevate inimeste ja narkomaanide eest.
See on olnud pisut kui sotsiaaltöötaja töö.
Alguses olin vabatahtlik
ja seejärel vabakutseline ehk mul on oma firma.
Millised probleemid olid su klientidel Jeruusalemmas?
Seal on palju nn "uusjuute", kes on tulnud näiteks Venemaalt
ja kellel on raske integreeruda.
Samuti on narkoprobleemid, alkohol, masendus ja palju muid probleeme.
Mulle aga on see töö alati meeldinud,
sest teenides inimesi, teenime Elohimi.
Savonlinnas tegelen samuti koduhooldusega,
olles hoolekandja ametis.
See on suur õnnistus.
Mõtlen ikka Jaakobuse kirjale, kus on öeldud,
et õige Jumala teenimine on hoolitseda leskede ja orbude eest.
Selle kaudu olen saanud palju jõudu, tagasisidet ja õnnistust.
Sind Mirjaga Iisraelis kohates
märkasime sinu tahet teisi aidata ja nende eest hoolitseda.
Ja Soome tulles on su töö siin jätkunud.
Sa tahad aidata ligimest.
Jaa, ma tahan tegeleda inimestega.
Töötasin varem hooldekodus ja nüüd rohkem vanuritega.
Olen ka iseenda kohta palju rohkem õppinud.
Inimeste lähedal olemine on umbes sama
nagu olla Jumala lähedal.
See on su sees olev vägi, mis on Jumala armastuse ligiolu,
mida sa jagad teistele - vanuritele ja orbudele.
Kuidas elasid üle kolimised alguses Saksamaalt sooja Iisraeli
ja sealt edasi külmale Soomemaale?
Kuidas see kõik tundus?
Iisraelis oli tõesti soe ja head rannad.
Jeerikos oli ka väga soe.
Meile ühtpidi meeldib Soome talv. Käime suusatamas ja uisutamas.
Aga samas on olnud ka raske.
Kõik see pime aeg,
kui sügisel ja talvel pole nii palju päikest.
Soome keel on ka raske ning kultuur pisut erinev.
Nii et selles mõttes on see olnud paras väljakutse,
aga samas mulle meeldib Soome kultuur ja elu.
Veel loodus ilusas Savonlinnas, kus on eriti mõnus suvel ringi käia.
Ma väärtustan ka selliseid asju palju.
Peale saksa, inglise ja heebrea keele oskad sa ka soome keelt.
Lisaks on Savos veel ka oma murre.
Tehes oma teenimistööd,
kohtad palju just neid inimesi, kes seda murret räägivad.
Kuidas sa sellega oled hakkama saanud?
No üsna hästi.
Läbisin 1,5-aastase soome keele kursuse.
Ühtlasi usun ka, et mul on andi keelte peale.
See on õnnistus,
et olen soome keele kiiresti ja hästi selgeks saanud.
Mulle see meeldib, sest soome keel on rikas ja vana keel.
Seal on mõned sõnad sarnased heebrea keelega.
Näiteks "haver" - "kaveri", mis tähendab sõpra.
Heebrea keeles on "haver".
Seal on veel teisigi heebrea keelega sarnaseid sõnu.
Mine tea, ehk leidub Soomes üks kadunud juudi hõime.
Olin huvitatud selle keele kiiresti äraõppimisest.
Sa läbisid hooldaja koolituse Soomes?
Jah. See oli täiskasvanute koolitus.
See oli üsna raske.
Pidi palju lugema ja palju tuli teha ravimiteste.
Samas oli mul eesmärk -
läbida see õpe ja saada vastav töökoht.
Ja ma tegin ära!
Praegu on sul püsiv töökoht Savonlinnas.
Jah. Juba terve aasta.
Kuid läheme nüüd vaimulikule põllule.
Olles elanud siin Soomes, oled otsinud ka viisi,
kuidas elada igapäevaselt välja seda Jeshua elu.
Milliseid etappe oled läbinud, olles rajanud ka kodukoguduse?
Milline see protsess kõik on olnud?
Ülistusest on mulle alati palju abi olnud.
Mängin argipäeviti kodus diivanil kitarri.
Samuti koos lastega.
Ühtlasi hakkasin vähehaaval
korraldama kodukoguduse kogunemisi.
Meil on sabati ajal alati sabati koosolek,
kus me siis sööme kõik koos.
Samuti peame ka püha õhtusöömaaega.
Palvetame ja õnnistame üksteist. Loeme ka piiblitekste.
Loeme Toorat ehk viite Moosese raamatut.
Need moodustavadki Toora.
Samuti loeme prohvetite raamatuid
ja Berit Chadashat, mis on tõlkes Uendatud Leping
ja mis on isegi parem, kui Uus Testament.
Loeme sealt erinevaid lõike ja vestleme nendel teemadel.
Kui kellelgi on mõni Psalm, tunnetusesõna või prohveteering,
siis jagame ka neid asju.
Teine asi on meeste palvering.
Nägin, et selle järele on vajadus.
Mehed vajavad tuge ja tahavad koguneda.
Uurime Piiblit ja palvetame ka teiste eest.
Et meil oleks omavaheline ühendus.
Samuti kodu ja usaldusväärne keskkond.
See on hea just praegusel ajal,
kui kristlus Euroopas ja ka Soomes käib allamäge.
Jumal on selles ühiskonnas tõrjutud aina väiksemale positsioonile.
Siin pealinna piirkonnas on see ehk rohkem nähtav,
kui maapiirkonnas,
aga kindlasti on sekulaarsus ka Savonlinnas
rohkem võimust võtmas.
Kas on nii?
No nagu juba ütlesid, valitseb kogu Euroopat seadusetus.
Kogudus on kogu aeg võidelnud patu vastu.
Seetõttu olid mulle ka Iisraeli teemad ja heebrea juured väga tähtsad.
Me hoiame kinni sellest juurest ja uurime Jeshuat, milline Ta on.
Ta on pidanud sabatit ja Lehtmajade püha.
Ta on elanud Piibli juhiste järgi.
Ma olen uurinud Piibli algkeelt - aramea keelt
ja samuti kiriku ajalugu.
Seetõttu see suur eksitus,
mis võtab ka koguduses praegu maad,
pole mingi üllatus,
sest Jumala Sõna räägib meile sellest.
Seepärast on vaja Püha Vaimu juhtimist
ja Jumala Sõna lugemist, uurimist ning palvetamist,
et püsida nö ree peal.
Soomes ja ka mujal räägitakse palju asendusteoloogiast,
kus kogudus otsekui asendab Iisraeli.
Sellega aga on kahandatud Iisraeli rolli.
Rääkisid enne seda saadet, et sinu jaoks on Iisrael väga tähtis.
Miks see on tähtis?
Seoses asendusteoloogiaga
on kirik ja kogudus tulnud otsekui Iisraeli asemele.
Iisrael jäetakse mängust välja, kuna ta hülgas Jeshua.
See aga on vale ja eksiõpetus.
Jah, me oleme vaimses mõttes Iisrael.
Roomlaste 11. ptk. ütleb,
et me oleme poogitud selle oliivipuu külge,
mille juureks on Iisrael.
Efeslastele 2:11-19 ütleb, et me me oleme Messiases
ja kuulume Jumala, Elohim'i perre.
Me pole enam paganad.
Me pole nagu soomlased või sakslased,
vaid me kuulume vaimses mõttes Iisraeli perre.
See on mulle väga tähtis,
sest see on avanud mulle palju Jumala Sõna
ja ma olen hakanud nägema neid asju samast vaatenurgast.
See on tõesti tähtis, et läheksime Jumala Sõna juurteni.
Ühtlasi peaksime uurima neid allikaid, mis räägivad sellest,
et kogu Vana Liit ehk Vana Testament tunnistab Messiast.
Seda tasub lugeda.
See on Õpetussõnades, Psalmides, Jesja 53 ja mujalgi.
Sa õpetad seda ka omas koguduses.
Sa näed, et Piibel on üks tervik.
See on väga tähtis.
Kui me ei tunne Moosest nagu kirjutised sellest tunnistavad,
siis me ei saa aru,
mis on kirjas Moosese raamatutes ehk Tooras.
Kuid sellest peab saama aru.
See on see tee,
mille kaudu sa võid mõista ka Uut Testamenti. - Just.
Paulus ja Jeshua ehk Jeesus ei õpetanud Uut Testamenti.
Neil olid kirjutistena vaid Toora ja prohvetid.
Nii vajame me ka tänapäeval selgitada Jeesuse olemust
Piibli valguses.
Selge see, et arm ja pääste kuuluvad meile ainult Jeshua kaudu,
mitte tegude läbi.
Seda seletab hästi kiri Galaatlastele.
Tekkis vale arusaam, et päästet võib saada tegude kaudu.
Aga sõnakuulmine on õnnistus.
Need kasutusjuhised, mis anti söömiseks, pühadeks
ja vanade inimeste austamiseks -
neis peitub õnnistus, mitte me pääste.
Juudi pühad - palju neid on? Kas 7?
Ongi 7.
Olles uurinud nende kohta,
siis neis kõigis tuleb Jeshua teatud moel esile.
Kui Jumal tegi alguses päästeplaani, siis see on algusest peale tõde.
Moosesest, kuni Ilmutuse raamatuni. Kogu Piibel.
Jeshua on iga püha keskmes.
Selle tähendus on kiriku ajaloo vältel kaduma läinud.
Samuti on see vähenenud Rooma kalendri järgi.
Selle asemele tulid paganlikud pühad,
kuigi meil olid sabat, Lehtmajade püha ja ka hapnemata leibade püha.
Kõik need, mis osutavad Jeshuale.
Palju on läinud kaduma ka seetõttu, et neid asju ei teata.
Palju on ka asju, mille pärast vaieldakse ja võideldakse.
Aga kes on neid juuri uurinud, on näinud,
et seal pole mingeid vastuolusid.
Ei olegi. See jookseb kui punase niidina kõikjalt läbi.
Rääkides südame ümberlõikusest,
siis mind kutsuti rääkima sellest messiaanlikule konverentsile Soome.
See on väga tähtis.
Südame ümberlõikus on olemas juba Vanas Testamendis.
See tähendab sõnakuulelikkust armu läbi ja Püha Vaimu abil.
Heebrealaste 8 peatükk ütleb,
et Jumala seadused on kirjutatud me südameisse.
Meie sisse.
"Seadus on sinu südames." - Just.
Nii Iisrael kui südame ümberlõikamine on tähtis.
Nii nagu ka eelnevate seisude taastamine Iisraelis,
mis juba toimubki,
sest juudid pöörduvad tagasi oma juurte juurde.
Kui vaadelda maailma laiemalt,
siis näeb, et Iisraeli ja eriti Jeruusalemma pärast
hakatakse lõpuks võitlema.
Just.
Mulle meeldis Jeruusalemmas.
Olin Ben Jehuda tänaval ja ülistasin kitarriga Jumalat.
Nii Savonlinna keskväljakul kui ka Jeruusalemmas
oli muusikal "Lepinguline liit",
kus mina ka osalesin.
Selge on see,
et Iisrael ja Jeruusalemm on kõige olulisemaks teemaks
ja seda peegeldab ka tänase päeva poliitika.
Nii on.
Ja kui vaadata maakaartigi, on Jeruusalemm maailma keskpunkt.
See on Jumala plaan
ja seal hakkavadki need lõpuaegade lood sündima.
Samas on mul ka Jeeriko südamel, mis pole Jeruusalemmast kaugel.
Mul on ilmutus, et ka Jeerikol on oma eesmärk.
Kui Joosua tuli koos juutidega esimest korda reaalselt Pühale Maale,
siis nüüd tuli idast jälle maailma üks äratusliikumine.
Teel maailmast Iisraeli on esimene värav idavärav Jeeriko.
Seepärast ülistasin ka mitu korda Jeerikos.
Mul on seal ka usklikud sõbrad.
See on ka strateegiliselt tähtis.
Kõik vaatavad ainult Jeruusalemma,
aga ka Jeerikol on selles ajas tähtis osa täita.
Joosua tuli sinna koos oma väega. - Ta käis Jeerikos.
Meil on nüüd veel paar minutit aega,
mistõttu palun sul öelda midagi vaatajatele.
Ja lõpus on vist ka väike üllatus. Ole hea.
Kui vaatad seda saadet
ja sul puudub suhe Jeshuaga ehk Jeesusega,
siis tahan öelda sulle,
et sinu Looja armastab sind väga palju.
Tema Poeg suri sinu eest, sest sa oled nii väärtuslik Ta jaoks.
Võiksid mõelda selle peale.
Me kõik vajame päästet.
Ka mina. Ma olen ka teinud pattu ja vajan päästet.
Sa võid teha selle otsuse just nüüd.
Võta vastu see arm!
Selle kaudu tuleb südamesse üleloomulik rõõm ja rahu.
Sa võid anda oma elu Jeshuale ja Ta hoolitseb sinu eest.
Ta annab su patud andeks.
Kui sa veel ei tunne Jeshuat, siis tahan kinnitada su usku
ja julgustada sind
tegema rohkem samme selles uues liidus
ja olema kuulekas Tema Sõnale.
Siis näed, millised õnnistused sellega kaasnevad.
Nüüd aga tahan laulda teile - kogu Soomele,
heebreakeelse õnnistuslaulu.
Aitäh Andre selle õnnistava palve eest!
See on meile kõigile rõõmusõnumiks sinu kaudu.
Aitäh, et tõid siia saatesse natuke erinevaid värve.
Selles saates tuli esile Iisraeli tähtsus
ja see, et viid seda sõnumit Soomes edasi.
Praegusel hetkel Savonlinnas, aga mingil hetkel ehk kuskil mujalgi.
Aitäh ja õnnistusi sulle! - Aitäh!
Kui soovid toetada Eesti TV7 tööd, helista 900 1770 (hind 10 euri).
Võid teha ka pangaülekande, leides me andmed www.tv7.ee Aitäh!
Tõlge: Raul Jürimaa